open-index/open-wikipedia-markdown huggingface dataset:
Amacam TV

**Amacam TV** ialah salah satu saluran televisyen yang terdapat dalam pilihan stesen berbayar kedua Malaysia, MiTV menerusi Citra yang bersiaran 
menerusi saluran 12 MiTV. Mottonya adalah ‘Amacam TV…Memang Lain Macam’. Amacam TV dilancarkan pada 25 Mac 2006 pukul 10 pagi di Berjaya Times Square, Kuala Lumpur oleh Pengerusi MiTV, Datuk Rosman Ridzwan.

Amacam TV bersifat interaktif dan menawarkan pelbagai rancangan menarik mengenai selebriti tempatan. Saluran ini menyatukan program sihat dan asli termasuk persembahan muzik, eksklusif dan juga penyatuan persembahan. Ia merangkumi keseluruhan kandungan aspek kreatif - muzik, video dan multimedia - dalam cara uniknya yang tersendiri.

Amacam TV mensasarkan untuk menjadi program hiburan popular, memberikan maklumat terkini berkaitan selebriti untuk semua institusi televisyen dan muzik, selain memfokuskan peminat muzik di kalangan remaja dan dewasa bawah 40-an.

## Rancangan

* U chooz - program carta muzik selama 30 minit menampilkan klip muzik video tempatan dan luar negara. Pemilihan carta ditentukan berdasarkan SMS dan pengundi Web
* Thumbplay - program istimewa bagi peminat ‘video game’. Setiap episod, program ini mengetengahkan tiga trailer video game baru
* See D Review - mengetengahkan album baru dan lama yang berada di pasaran. Program TV pertama yang memaparkan ulasan album. Menyediakan penonton mengenai maklumat dan ulasan sesebuah album, sorotan, maklumat artis, discography’, pembikinan album dan persembahan langsung atau klip video artis 
* Kapsul - program lima hingga 10 minit, memaparkan berita terkini mengenai industri hiburan tempatan, seperti muzik, filem, fesyen dan banyak lagi.
* Amacam Special - program 30 minit, mempersembahkan secara eksklusif artis melalui wawancara khas bersama mereka
* Mana Rotee - Rancangan informasi yang dikendalikan oleh VJ Shah merangkumi informasi hiburan, isu semasa, tips kesihatan serta lawak jenaka yang turut diselang-selikan dengan muzik video tempatan dan luar negara. 
* Muzik @ Amacam TV 
* Rentak Baru 
* Melodi Terkini
* Pop Hour 
* Best Of Amacam TV 
* Nasyid Hour 
* Rock Hour 
* Hip Hop & Balada Hour 
* International Video Clips Hour 
* Seleksi Popular

## Tenaga produksi

Amacam TV mempunyai 13 orang tenaga kerja terdiri daripada penerbit, pengarah, editor dan penulis skrip yang bukannya datang daripada bidang penyiaran.

Pengarah Urusan **Cyber Music Asia Sdn Bhd** (**CMA**), Kamal Affandi Hashim merupakan penerbit kepada Amacam TV.

## Pautan luar
* http://www.amacam.tv  
* http://www.amacam.com.my/amacam/v2/v2.php
MTV Indonesia

**MTV Indonesia** ialah salah satu saluran (saluran 15) yang terdapat di MiTV yang merupakan stesen berbayar kedua negara Malaysia. Saluran ini menawarkan rancangan berbentuk muzikal Indonesia dan antarabangsa 24 jam sehari. Di Indonesia, saluran ini disiarkan secara percuma di Global TV sebagai stesen televisyen terestrial di Indonesia. Saluran ini pertama kali hadir di televisyen sejak 1 Januari 1990 dan ditamatkan pada 1 November 2015.

## Sejarah

MTV Indonesia dilancarkan pada 1 January 1990 bersamaan dengan VH1 Indonesia dan Nickelodeon Indonesia. Saat itu, rancangan MTV Indonesia disiarkan di RCTI. Pada akhir tahun 1993, MTV berpisah pengurusan dengan RCTI, dan berpindah ke antv pada awal 1994, kemudian Global TV pada tahun 2003. Kini, rancangan-rancangan disiarkan 8 jam sehari. Pada tahun 2007, Global TV merancang untuk merapikan MTV Indonesia dengan menghasilkan program-program MTV Indonesia melalui pembikinan *in-house* Global TV. Sejak saat itu, beberapa program MTV Indonesia yang dahulunya merupakan program taping kini berubah format menjadi siaran langsung dari studio Global TV.

### Pelancaran Ulang

Pada 2014, Viacom Berkerja Sama Dengan FORTE, anak buah Karsa Group Untuk kembali menghidupkan MTV Indonesia. MTV Indonesia Kembali Bersiaran di CTV Network, Baik Banten (CTV Banten), Bandung, (BCTV Bandung), Sampai Banjarmasin (TV9 Banjarmasin). Viacom memperluas jaringannya Yaitu Jakarta, Surabaya, Banjarmasin, Banten, Dan Bandung. Dalam tahun 2015, MTV Indonesia secara rasmi menamatkan operasi. MTV Asia secara rasmi memutuskan hubungan dengan FORTE.

## VJ
Para VJ di MTV Indonesia (tahun 2007):
* VJ Rianti
* VJ Daniel
* VJ Cathy
* VJ Evan
* VJ Mike
* VJ Marissa
* VJ Millane
* VJ Ben

Guest VJ:
* Vincent Club 80's (MTV Bujang)
* Desta Club 80's (MTV Bujang)
* Yani
* Fikri 
* Ramon Yusuf Tungka
* Aurellio
* Nino Fernandez
* Caroline 
 
VJ-VJ sebelumnya:
* Nadya Hutagalung
* Jamie Aditya
* Ketie Janursari 
* Arie Untung
* Dewi Rezer
* Eddi Brokoli
* Nirina Zubir
* Sarah Sechan
* Shanty
* Alblen Filindo Fabe
* Vina Yuanna

## Rancangan

* MTV Ampuh - rancangan berbentuk carta lagu popular di Indonesia
* MTV Gokil 
* MTV What's Up -informasi dan berita hiburan
* MTV Goal 
* MTV Mobbed 
* MTV Ajang Ajeng 
* MTV Nongkrong Bareng - rancangan ang memaparkan profil artis dan selebriti.
* MTV Hot 
* MTV WOW 
* Global Room - rancangan menerokai rumah selebriti
* Muzik Banget - klip video pilihan
* Rumah Gue 
* Lokal Abiees - klip video tempatan Indonsia
* Fashion Files 
* MTV Musik Banget
* MTV Tamu Istimewa
* Pimp My Ride
* Pimp My Ride International

## Lihat juga
* MTV Asia Tenggara
* Global TV
Fashion TV

**FashionTV** merupakan sebuah saluran televisyen antarabangsa yang menyiarkan rancangan berunsurkan gaya hidup dan fesyen. Diasaskan pada 1997 di Perancis, saluran ini adalah satu-satunya rangkaian televisyen antarabangsa yang menyajikan program berkaitan fesyen, kecantikan dan gaya hidup dengan taburan penyiaran di 193 negara merentasi lima benua. Saluran ini ditamatkan dalam Malaysia pada 1 Mei 2016.

## Pautan luar
* Laman sesawang rasmi
* zodiac outfits
* Saluran FashionTV di YouTube
CGTN (saluran televisyen)

**CGTN**, nama rasmi **'China Global Television Network'', dahulunya dikenali sebagai **CCTV-9 English News International Television Channel** dan **CCTV News''', merupakan saluran berita, hiburan, dan pendidikan yang berasal dari Republik Rakyat China. Ia merupakan saluran Bahasa Inggeris pertama di negara China (tidak termasuk Hong Kong, Taiwan dan Macau) yang ditayangkan selama 24 jam. Saluran ini disediakan oleh Televisyen Pusat China (CCTV).

## Lihat juga
* Senarai Saluran Astro
* Astro

## Pautan luar
* Astro CCTV News Ch 509 SD
* 
*
Bank Simpanan Nasional

**Bank Simpanan Nasional** (**BSN**) ialah sebuah syarikat yang menawarkan Perkhidmatan Perbankan di Malaysia.

## Pengenalan
Bank Simpanan Nasional Malaysia adalah sebuah pertubuhan perbadanan ditubuhkan di bawah Akta Bank Simpanan Nasional 1974 dan ditubuhkan pada 1 hari bulan Disember 1974, di bawah Akta Parlimen 146 – Undang-Undang Malaysia 1974 atas kendalian Menteri Kewangan Malaysia pada ketika itu, Tengku Razaleigh Hamzah. Ia dilancarkan dengan rasminya pada 5 Disember 1974 oleh Allahyarham Tun Abdul Razak, Perdana Menteri Malaysia yang kedua, di mana semua tugas dan tanggungjawab di bawah Akta Bank Simpanan Pejabat POS (melalui khidmat Post Office Savings Bank yang wujud sejak zaman pemerintahan British sehinggalah ke pascamerdeka) telah diambil alih oleh Bank Simpanan Nasional. Bank Simpanan Nasional adalah sebuah Badan Berkanun di bawah Kementerian Kewangan.

Bank Simpanan Nasional menyediakan pelbagai perkhidmatan kewangan, termasuk perbankan runcit, takaful, dan insurans. Maklumat seperti waktu operasi BSN dan lokasi cawangan boleh diperoleh melalui laman web rasmi bank atau sumber lain yang memberikan panduan perbankan di Malaysia.

## Anak syarikat
Bank ini mempunyai beberapa anak syarikat yang terlibat dalam bidang penguruan aset, insurans and takaful:. Maklumat seperti waktu operasi BSN.

* Permodalan BSN Berhad (penguruan tabung kewangan)
* Prudential BSN Takaful Berhad (takaful)
* Gibraltar BSN Life Berhad (insurans hayat)
*

## Rujukan

## Pautan luar

* Laman web rasmi BSN 
* BSNeBiz
* Bank Negara Malaysia
Akbar Tanjung

**Akbar Tanjung** (lahir di Sibolga, Sumatra Utara; 14 Ogos 1945) adalah seorang ahli politik Indonesia.

Belia pernah menjawat jawatan sebagai ketua Dewan Perwakilan Rakyat pada 1999 sehingga 2004 sehingga digantikan oleh Agung Laksono.

Beliau juga pernah menjawat jawatan sebagai Ketua Umum Parti Golkar. Namun semasa pemilihan Ketua Umum yang baru, beliau dikalahkan oleh Jusuf Kalla, Naib Presiden Indonesia 2004-2009.

Beliau mempunyai isteri bernama Krisnina Maharani dan mempunyai 4 orang anak.

## Kes penyelewengan
Akbar Tanjung disoal siasat atas tuduhan menggelapkan wang berjumlah 40 bilion rupiah atau 3.8 juta dolar di bawah dana khas penduduk miskin di Indonesia ketika krisis ekonomi melanda Indonesia pada 1999 . Beliau merupakan Speaker Parlimen Indonesia .

Ketika itu Akbar Tanjung  adalah pengerusi Parti Golkar. Parti Golkar merupakan parti pemerintah zaman Presiden Suharto dan kedua terbesar di Indonesia.

Akhbar Tanjung menyatakan dana tersebut disalurkan kepada Yayasan Kebajikan Islam untuk bantuan makanan kepada penduduk kampung yang miskin di Jawa. 

Wang itu disyakki digunakan untuk membiayai kempen Akhbar / Golkar pada Pilihan raya Umum 1999. Penyelewengan berlaku ketika era bekas Presiden B. J. Habibie dan Akhbar Tanjung ketika itu menjawat jawatan sebagai Setiausaha Negara. 

## Lihat juga
* Tokoh-tokoh Indonesia.
Amien Rais

Dr. Drs. H. **Muhammad Amien Rais, M.A** atau **Amien Rais** () adalah seorang ahli politik Indonesia. Beliau merupakan Ketua Majelis Syuro Partai Ummat dan Ketua Umum Parti Amanat Nasional dari 1998—2005, sebelum digantikan oleh Soetrisno Bachir. Amien Rais juga pernah menjawat sebagai Ketua Majlis Permusyawaratan Rakyat bagi tempoh 1999-2004. 

Dilahirkan di Solo, Indonesia, Amien Rais berkahwin dengan Kusnasriyati Sri Rahayu dan dikurniakan lima orang anak, iaitu Ahmad Hanafi, Hanum Salsabiela, Ahmad Mumtaz, Tasniem, Fauzia dan Ahmad Baihaqy.

## Pendidikan
# Fakultas Tarbiyah IAIN Sunan Kalijaga, Yogyakarta, 1968
# Sarjana Jurusan Hubungan Internasional FISIPOL UGM, Yogyakarta, 1969
# M.A. (Ilmu Politik), Universiti Notre Dame, Amerika Syarikat, 1974
# Mahasiswa luar biasa Departemen Bahasa Universiti Al-Azhar, Mesir, 1979
# Ph.D (Ilmu Politik), Universiti Chicago, Amerika Syarikat, 1981
# Post Doctoral, George Washington University & University of California-Los Angeles (UCLA), Amerika Serikat, 1988-1989
# Guru Besar pada FISIPOL-Universitas Gadjah Mada, 10 April 1999

* *Lihat juga: [[Tokoh-tokoh Indonesia]]*
Hamengkubuwono IX

**Sri Sultan Hamengkubuwana IX** (12 April 1912 - Oktober 1988) adalah Gabenor pertama Daerah Istimewa Yogyakarta, Sultan ke-9 Kesultanan Ngayogyakarta Hadiningrat (Kesultanan Yogyakarta) dan naib presiden Indonesia yang kedua. 

Beliau dilahirkan di Sompilan Ngasem, Yogyakarta dan adalah anak kepada Sri Sultan Hamengkubuwono VIII dan Raden Ajeng Kustilah. Beliau menuntut di HIS di Yogyakarta, MULO di Semarang dan AMS di Bandung. Pada tahun 1930 beliau melanjutkan pelajarannya di Universiti Leiden di Belanda. Sultan muda ini telah menerima pendidikan cara Barat tetapi beliau tidak melupakan asal-usul Jawanya. Beliau ditabalkan sebagai Sultan Yogyakarta pada 18 Mac 1940 dan digelar: *"Sampeyan Dalem Ingkang Sinuwun Kanjeng Sultan Hamengkubuwono Senopati Ing Alogo Ngabdurrakhman Sayidin Panotogomo Kholifatullah Ingkang Kaping Songo"*.

Sri Sultan Hamengkubuwono IX terkenal sebagai seorang yang memberi sokongan kuat kepada gerakan kemerdekaan di Indonesia. Beliau juga terkenal sebagai pendukung prinsip reformasi. Sebagai contoh, salah satu dasar kerajaan yang diperkenalnya adalah untuk memberi lebih banyak kuasa kepada ketua-ketua kampung dan juga membaharui pentadbiran kratonnya. 

Jurus selepas pengisytiharan kemerdekaan Indonesia pada 17 Ogos 1945, beliau dan Sri Paku Alam VIII memutuskan untuk menyokong penubuhan republik yang baru itu. Pada awal 1946, ibu kota Indonesia dengan cara senyap dipindahkan ke Yogyakarta dan Sri Sultan telah memberi dana untuk membangunkan mekanisme kerajaan itu. Pihak Belanda pula tidak berani untuk menggulingkan Sri Sultan. Semasa pendudukan selama enam bulan oleh Belanda pada 1949, mereka cuba untuk memujuk Sri Sultan untuk mengetuai sebuah kerajaan seluruh Jawa yang mereka reka tetapi tidak berjaya. Sewaktu masa pendudukan, Sri Sultan sering berhubung dengan gerila republik Indonesia yang beroperasi di kampung yang sekitaran. Disebabkan peranan aktif yang diambilnya semasa waktu pendudukan ini, kesultanannya dinaikkan taraf ke sebuah "dearah istimewa" dengan Sri Sultan sebagai Gabenor dan Sri Paku Alam VIII sebagai Naib Gabenor seumur hidup dan melapor langsung kepada kerajaan pusat di Jakarta dan bukan kepada Gabenor Jawa Tengah. 

Selain menjadi Gabenor Yogyakarta, beliau juga dilantik sebagai Menteri Pertahanan pada tahun 1950an dan juga Menteri Penyelaras bagi Ekonomi, Perindustrian dan Pembangunan semasa pemerintahan Suharto, sebelum dinaikkan menjadi Naib Presiden Indonesia pada 1973. Sri Sultan terkenal sebagai seorang yang menolak tawaran untuk melanjutkan penggalnya ke peringkat kedua untuk membantah kuasa authoritarian yang dipegang oleh Suharto. 

Sri Sultan Hamengkubuwono IX meninggal dunia di *[[George Washington University Medical Center]]*, Amerika Syarikat, semasa dirawat disana pada Oktober 1988 dan dikebumikan di pemakaman diraja di Imogiri, Yogyakarta. Di kraton diraja di sana terdapat sebuah muzium yang didirikan untuk memperingati sumbangan beliau.

## Lihat juga
* Senarai Naib Presiden Indonesia
* Daftar Raja-raja Jawa
* Daerah Istimewa Yogyakarta
Hamzah Haz

**Hamzah Haz** (15 Februari 1940–24 Julai 2024)

Pada Pilihanraya Umum 2004, Hamzah Haz dicalonkan sebagai calon presiden oleh partinya, PPP, berpasangan dengan Agum Gumelar sebagai calon naib presiden, namun beliau kalah dengan perolehan hanya 3% undi.

## Lihat juga
* Tokoh-tokoh Indonesia
Hidayat Nur Wahid

**Dr. H. Muhammad Hidayat Nur Wahid** () ialah seorang ahli politik Indonesia dan Timbalan Ketua Majelis Permusyawaratan Rakyat Republik Indonesia penggal 2019-2024. Beliau sebelum itu merupakan Ketua Majelis Permusyawaratan Rakyat Republik Indonesia ke-11, menjawat dari Oktober 2004 hingga Oktober 2009, dan menyertai Dewan Perwakilan Rakyat dari tahun 2004 hingga kini. Beliau juga merupakan salah satu pengasas dan presiden kedua Partai Keadilan Sejahtera.

## Rujukan
Ruyandi Hutasoit

Dr. Ruyandi Hutasoit merupakan Ketua Umum Parti Damai Sejahtera.

Beliau lahir di Bandung, Indonesia pada 28 Januari 1950 yang mana merupakan anak bungso dari enam adik-beradik. 

Ayahnya beliau bernama Manixius Hutasoit manakala isterinya ialah Dra. Ophelia Hutasoit yang berasal dari Minahasa, Sulawesi. Mereka berkahwin pada 31 Oktober 1981.
Sudharmono

**Sudharmono** (lahir 12 Mac 1927 - Meninggal 25 Januari 2006 di Jakarta) ialah Naib Presiden Republik Indonesia yang kelima di antara tahun 1988 menggantikan Umar Wirahadikusumah hingga tahun  1993 dan digantikan oleh Try Sutrisno.
Frans Magniz Suseno

Prof. Dr. Franz Magnis-Suseno, atau nama sebenarnya Franz Graf von Magnis, lahir di Eckersdorf, Silesia, Jerman pada 26 Mei 1936 Beliau adalah seorang tokoh Katholik dan budayawan Indonesia.

Magnis-Suseno datang ke Indonesia pada tahun 1961 untuk membantu perkembangan agama Katholik di negara ini.Setiba di Indonesia, dia terus mempelajari bahasa Jawa untuk membantunya berkomunikasi dengan warga setempat.

Magnis-Suseno mempunyai seorang adik lelaki dan empat adik-beradik perempuan.
Hasan Mustapa

Hasan Mustapa lahir di Cikajang, Garut, pada 1852 dan meninggal dunia di Bandung, Indonesia 1930.Beliau merupakan penghulu besar, ulama, pujangga Sunda yang terkenal.

Guru-gurunya yang pernah mengajar beliau ialah

* Kiai Haji Hasan Basri (Kiara Koneng, Garut)
* Kiai Haji Yahya (Garut)
* Kiai Abdul Hasan (Tanjungsari, Sumedang)
* Kiai Muhamad (Cibunut Garut)
* Muhamad Ijra`I (murid Kiai Abdulkadir, Dasarema, Surabaya)
* Kiai Khalil (Bangkalan, Madura). 

## Karya

* Kasful Sarair Fihakikati Aceh wa Fidir (Buku Rahasia sebetulnya Aceh dan Fidi) yang sehingga sekarang naskahnya tersimpan di perpustakaan Universiti Leiden.
Nurcholis Madjid

Prof Dr **Nurcholis Madjid** (17 Mac 1939 - 29 Ogos 2005; juga dipanggil Cak Nur) adalah seorang cendekiawan muslim dan merupakan ikon pembaruan pemikiran dan gerakan Islam di Indonesia. Gagasan tentang pluralisme , toleransi dan demokrasi telah menempatkannya sebagai intelektual muslim terdepan, terlebih pada masa Indonesia terperosok daripada perpecahan bangsa.  Ketika muda,beliau aktif dalam  Himpunan Mahasiswa Islam dan kemudian menjadi Ketua Dewan Penasihat Ikatan Cedekiawan Muslim Indonesia dan Rektor Universiti Paramadina, Jakarta (1998-2005).

## Maasa  kecil dan pendidikan
Dilahirkan di Mojoanyar, Jombang, Jawa Timur kepada KH Abdul Madjid yang dikenali sebagai pendukung parti Masyumi, Nurcholis dibesarkan di lingkungan keluarga kiai termashyur. Beliau di sekolah agama Indonesia yang dikenali sebagai pesantren.

Nurcholis belajar peringkat sarjana di Institut Agama Islam Negeri (IAIN ), Jakarta pada tahun 1961 sehingga 1968, dan kemudiannya PhD jurusan falsafah dan tulisan Ibnu Taimiyah di Universiti Chicago, Amerika Syarikat (1978-1984). Ketika belajar ,beliau mendapat tajaan Fazlur Rahman - Pakistan - Amerika.

Nurcholis pernah menjadi anggota Majlis Permesyuaratan Rakyat (MPR) pada 1987 hingga 1997.

## Pemikiran
Pemikirannya tersebar melalui tulisan yang dimuat secara berkala di tabloid "Mimbar Demokrasi" yang diterbitkan oleh Himpunan Mahasiswa Islam (HMI). Saat beliau melontarkan penyataan "*Islam Yes, Parti Islam No*" merupakan pemikirannnya yang paling menggegarkan khalayak, terutamanya kegiatan-kegiatan gerakan Islam. Beliau pada masa itu menganggap bahawa parti-parti Islam telah menjadi "Tuhan" baru bagi umat Islam. 

## Meninggal dunia
Nurcholis menghembuskan nafas terakhir pada Isnin, 29 Ogos 2005 jam 14.05 WIB di Rumah Sakit Pondok Indah (RSPI), Jakarta Selatan, akibat daripada penyakit hati yang dideritanya. Sejumlah tokoh datang berta'ziah dan melakukan solat jenazah, termasuknya Presiden Susilo Bambang Yudhoyono.
Wiweko Soepono

Wiweko Soepono dikenali sebagai seorang pengarah utama Garuda Indonesia dari 1968 hingga 1984. Beliau dilahirkan di Blitar, Jawa Timur pada tanggal 18 Januari 1923 di kota yang sama di mana Anthony Fokker (pembuat pesawat Fokker} dan Presiden Sukarno lahir.

Wiweko dikenal sebagai perintis industri dunia penerbangan Indonesia bersama-sama dengan R.J. Salatun dan Nurtanio Pringgoadisuryo.

Wiweko Soepono meninggal dunia di hospital St Carolus pada hari Jumaat 8 September 2000 pada pukul 11.30, akibat menderita sakit prostat.
Abdul Haris Nasution

**Abdul Haris Nasution** (lahir 3 Disember 1918–5 September 2000) ialah seorang pahlawan Nasional Indonesia yang merupakan Ketua Majelis Permusyawaratan Rakyat Sementara dan salah satu tokoh yang menjadi sasaran dalam peristiwa Gerakan 30 September, namun yang terbunuh adalah anak perempuannya Ade Irma Suryani Nasution dan ajudannya Lettu Pierre Tendean.

Dilahirkan di Kotanopan, Indonesia, beliau meninggal dunia di Jakarta dan dikebumikan di TMP Kalibata, Jakarta.
Abdul Muis

**Abdul Muis** (3 Julai 1883 - 17 Jun 1959; juga dieja sebagai **Abdoel Muis**) ialah seorang penulis dan wartawan Indonesia. 

Dilahirkan di Sungai Puar dekat Bukittinggi, Sumatra Barat, Abdul Muis juga merupakan seorang nasionalis yang pernah menjadi ahli Volksraad (Dewan Rakyat) yang dibentukkan pada tahun 1916. NBeliau pernah mengecam tulisan orang-orang Belanda yang amat menghina bangsa Indonesia melalui tulisannya dalam surat khabar *de Express*. Abdul Muis juga menentang perayaan peringatan seratus tahun kemerdekaannya Pemerintah Belanda melalui Kesatuan Islam. Selain itu, beliau pernah memimpin pemogokan kaum buruh di daerah Yogyakarta. Abdul Muis  turut mempengaruhi tokoh-tokoh Belanda dalam pendirian Technische Hooge School - Institut Teknologi Bandung (ITB).

Abdul Muis meninggal dunia di Bandung dan dikebumikan di TMP Cikutra, Bandung. Pada hari ini, Abdul Muis diperlihatkan sebagai pejuang kebebasan yang utama dalam sejarah Indonesia. Hampir setiap bandar di Indonesia mempunyai sebatang jalan raya yang dinamakan Jalan Abdul Muis.

## Karya
* *Salah Asuhan* (novel, 1928, difilmkan Asrul Sani, 1972)
* *Pertemuan Jodoh* (novel, 1933)
* *Surapati* (novel, 1950)
* *Robert Anak Surapati*(novel, 1953)

## Terjemahannya
* *Don Kisot* (karya Cerpantes, 1923)
* *Tom Sawyer* Anak Amerika (karya Mark Twain, 1928)
* *Sebatang Kara* (karya Hector Melot, 1932)
* *Tanah Airku* (karya C. Swaan Koopman, 1950)

## Pranala luar
* Abdul Muis: Melawan Belanda dengan Pena
Abdullah Gymnastiar

**Abdullah Gymnastiar** (lahir 29 Januari 1962 atau **Aa Gym** ialah seorang ulama Islam dan pendakwah yang terkenal di Indonesia.

Dilahirkan di Bandung, Abdullah menikah dengan Teh Ninih Muthmainah Muhsin dan dikurniakan enam anak. Beliau pernah mempelajari ilmu agama Islam di Pesantren Miftahul Huda Manonjaya Tasikmalaya. Beliau juga merupakan pengasas Pondok Pesantren Daarut Tauhiid di Bandung.

## Rujukan
Masjid Quba

**Masjid Quba** (atau **Masjid al-Quba**) ialah masjid pertama yang dibina oleh orang Islam. Masjid ini terletak di Kota Madinah kira-kira dua batu daripada Masjid an-Nabawi. Masjid ini diasaskan oleh Nabi Muhammad (SAW)  sebelum baginda tiba di Madinah ketika berhijrah dari Makkah. 

Masjid Quba kemudian disiapkan oleh Sahabat Rasulullah . Rasulullah  menghabiskan masa selama 20 malam (*selepas [[hijrah]]*) di samping bersembahyang dan beribadah kepada Allah s.w.t.. 

Rumah Saidina Ali terletak di belakang Masjid Quba, dan Nabi Muhammad akan mendirikan solat sunat sementera menunggu Saidina Ali bin Abi Talib. 

## Masjid Quba dibina atas dasar taqwa

Masjid Quba dianggap antara masjid paling suci dalam pegangan penganut agama Islam, mengikut turutannya ialah Masjid al-Haram (Makkah), Masjid Nabawi (Madinah), Masjid al-Aqsa (Baitulmaqdis), Masjid Quba (Madinah). Masjid Quba disebut di dalam Al-Quran sebagai masjid yang dibangunkan di atas dasar taqwa. 

 



## Nabi Muhammad dan Masjid Quba
Semasa hayatnya, Nabi Muhammad  kerap mengunjungi Masjid Quba dan menunaikan solat sunat. Mengikut hadis dari Ibnu Umar r.a: Sesungguhnya Rasulullah  pernah berkunjung ke Quba' dengan menunggang binatang tunggangan dan juga berjalan kaki.

Telah diceritakan bahawa Nabi  menziarahi Masjid Quba' pada tiap-tiap hari Sabtu dengan menaiki tunggangannya. Kadang-kadang baginda pergi ke sana pada hari Isnin. (Riwayat Bukhari dan Muslim.)

Sabda Nabi  lagi: Sesiapa yang bersuci (mengambil wuduk) di rumahnya kemudian pergi ke masjid Quba' lalu mendirikan sembahyang di dalamnya, ganjarannya samalah dengan pahala ibadat Umrah. (Tirmizi: Sembahyang: 298. Ibnu Majah: Iqamat dan Sunatnya: 1401. Ahmad: Musnad Makkiyyin: 15414.)

Telah diriwayatkan juga bahawa Nabi  bersabda: Sesiapa yang mengerjakan sembahyang di dalam masjid Quba' pada hari Isnin dan hari Khamis, Allah akan gantikan pahalanya dengan pahala ibadat Umrah. 

## Seni reka
Masjid Quba telah siap dibina semula dalam tahun 1986 Masihi. Kerajaan Arab Saudi telah meminta Abdel-Wahed El-Wakil, seorang arkitek Mesir untuk membina semula Masjid Quba. Abdel Wahid asalnya hendak mengekalkan struktur masjid yang lama dan digabungkan dengan bangunan baru. Tetapi Kerajaan Arab Saudi berkeras untuk meruntuhkan bangunan Masjid yang lama. 

Masjid Quba mempunyai dewan solat berbentuk segi empat, dengan sebahagian dewan solat ditempat di tingkat dua. Dewan solat disertakan dengan kawasan kediaman petugas masjid, pejabat masjid, bilik wuduk, kedai-kedai dan juga sebuah perpustakaan.

Terdapat 6 buah pintu masuk sebagai tambahan kepada pintu masuk utama di bahagian utara, selatan dan timur masjid ini. Masjid ini mempunyai empat menara, dengan satu menara disetiap penjuru dewan solat. Masjid ini mempunyai kawasan lapang yang boleh dilindungkan dengan bumbung yang boleh dibuka dan ditutup.

## Rujukan
Ahmad Dahlan

**Kyai Haji Ahmad Dahlan** lahir di Yogyakarta pada 1 Ogos 1868 dan meninggal dunia di Jogyakarta pada 23 Februari 1923. 

KH Ahmad Dahlan adalah putera keempat dari tujuh adik-beradik dari keluarga KH Abu Bakar. KH Abu Bakar adalah seorang ulama dan khatib terkemuka di Masjid Besar Kasultanan Yogyakarta pada masa itu, dan ibu KH Ahmad Dahlan adalah puteri H. Ibrahim yang juga menjawat jawatan sebagai penghulu Kasultanan Yogyakarta pada masa itu.

Nama semasa kecil KH Ahmad Dahlan adalah Muhammad Darwisy. Pada umur 15 tahun, beliau pergi menunaikan haji dan tinggal di Mekah selama lima tahun. Pada masa ini, Ahmad Dahlan mulai berinteraksi dengan pemikiran-pemikiran pembaharuan dalam Islam, seperti Muhammad Abduh, Al-Afghani, Rasyid Ridha dan Ibnu Taimiyah. Ketika pulang ke kampungnya tahun 1888, beliau menukar nama menjadi Ahmad Dahlan.

Pada tahun 1903, beliau bertolak kembali ke Mekah dan menetap selama dua tahun. Pada masa ini, beliau sempat berguru kepada Syeh Ahmad Khatib yang juga guru dari pengasas Nahdatul Ulama, KH Hasyim Asy'ari.

## Rujukan
* Ricklefs, M.C. *A History of Modern Indonesia Since c. 1300*, 2nd ed. Stanford: Stanford University Press, 1994.
*
Ahmad Yani

**Jeneral Ahmad Yani** (lahir 19 Jun 1922 - 1 Oktober 1966), juga dieja **Achmad Yani** dalam bahasa Indonesia) ialah seorang Pahlawan Nasional Indonesia. Dilahirkan di Purworejo, Indonesia, Ahmad Yani dibunuh kerana ditembak oleh pasukan Gerakan 30 September di kediamannya, dengan jenazahnya dibawa dan dibuang di Lubang Buaya. Pada tanggal 4 Oktober, jenazahnya diangkat dari Lubang Buaya bersama jenazah yang lainnya, lalu dibawa ke Hospital Gatot Soebroto. Pada malam harinya, beliau bersama jenazah lainnya dibawa ke Markas Besar Angkatan Darat.
Pangeran Antasari

**Pangeran Antasari** ialah Sultan Banjar yang memerintah dari 14 Maret 1862 hingga 11 Oktober 1862. Juga merupakan salah satu tokoh penting dalam Perang Banjar.
Arie Frederik Lasut

Arie Frederik Lasut lahir di Tondano, Indonesia pada 6 Julai 1918 dan meninggal dunia di Jogyakarta pada 7 Mei 1949.
Arung Matoa, Sultan

Sultan Arung Matoa diahirkan di Wajo, Sulawesi, Indonesia pada 1726 dan meninggal dunia pada 1765.

Pada 1758 hingga 1761 La Passaung Puanna La Omo' memerintah Wojo kemudian disusuli oleh La Mappajung Ranreng yang memerintah pada 1764 sehingga 1767.
Raja Arab Saudi

**Duli Yang Maha Mulia Penjaga Dua Kota Suci Raja Arab Saudi**, secara rasmi dikenali sebagai **Raja Kerajaan Arab Saudi** (; *Malik al-Mamlakat al-ʿArabiyat as-Suʿūdiyya*), merupakan ketua negara dan ketua kerajaan Arab Saudi, yang memegang kuasa mutlak. Baginda ialah ketua keluarga diraja Arab Saudi, iaitu Wangsa Saud.

Raja juga merupakan Pemerintah Tertinggi Angkatan Tentera Arab Saudi dan ketua kepada sistem anugerah kebesaran. Raja digelar "Penjaga Dua Masjid Suci" (; *Khadim al-Haramayn aš-Šarīfayn*), satu gelaran yang menunjukkan bidang kuasa Arab Saudi terhadap masjid Masjid al-Haram di Mekah dan Masjid Nabawi di Madinah. Gelaran ini telah digunakan banyak kali sepanjang sejarah Islam.

Raja Saudi pertama yang menggunakan gelaran ini ialah Faisal; bagaimanapun, Raja Khalid tidak menggunakannya selepas itu. Pada tahun 1986, Raja Fahd menggantikan gelaran "Baginda" dengan gelaran Penjaga Dua Masjid Suci, dan gelaran ini telah digunakan oleh Raja Abdullah dan Raja Salman.

Raja Arab Saudi telah dinamakan sebagai pemimpin Muslim dan Arab yang paling berkuasa dan berpengaruh di dunia menurut Muslim 500.

## Kings of Saudi Arabia (present)

This is a **list of rulers of [[Saudi Arabia]]**, a kingdom on the Arabian Peninsula.

### Sheikhdom of Diriyah

* 1446–1727 Sheikhdom of Diriyah



### First Saudi State

* 1727-1818 Emirate of Diriyah

### Second Saudi State

* 1823-1891 Emirate of Nejd

### Third Saudi State (1902–present)

* 1902 - 1913: Emirate of Riyadh
* 1913 - 1921: Emirate of Nejd and Hasa
* 1921 - 1926: Sultanate of Nejd
* 1926 - 1932: Kingdom of Hejaz and Nejd
* 1932–present: Kingdom of Saudi Arabia



## Garis masa

ImageSize = width:900 height:auto barincrement:20
PlotArea  = top:10 bottom:50 right:130 left:20
AlignBars = late

DateFormat = yyyy
Period     = from:1930 till:2017
TimeAxis   = orientation:horizontal
ScaleMajor = unit:year increment:10 start:1930

Colors     =
  id:king   value:green legend: Raja

Legend     = columns:4 left:100 top:24 columnwidth:10

TextData =
  pos:(20,27) textcolor:black fontsize:M
  text:"Jawatan:"

BarData =
  barset:PM

PlotData=
  align:left fontsize:S shift:(3,-4) anchor:from width:15 
  barset:PM

 from: 1932 till: 1953 color:king text:"Abdulaziz" fontsize:10
 from: 1953 till: 1964 color:king text:"Saud" fontsize:10
 from: 1964 till: 1975 color:king text:"Faisal" fontsize:10
 from: 1975 till: 1982 color:king text:"Khalid" fontsize:10
 from: 1982 till: 2005 color:king text:"Raja Fahd" fontsize:10
 from: 2005 till: 2015 color:king text:"Abdullah" fontsize:10
 from: 2015 till: end  color:king text:"Salman" fontsize:10
 barset:skip


## Standard Diraja

Standard Diraja terdiri daripada bendera hijau, dengan tulisan Arab dan pedang dipaparkan dalam warna putih, dan dengan lambang negara bersulam emas di kanton kanan bawah. 

Skrip pada bendera ditulis dalam kaligrafi Thuluth dan adalah syahadah atau pengisytiharan iman Islam:

: *لَا إِلٰهَ إِلَّا الله مُحَمَّدٌ رَسُولُ الله*

: *

: *Tiada Tuhan selain Allah, Nabi Muhammad utusan Allah''

## Lihat juga
* Arab Saudi
* Sejarah Arab Saudi

## Rujukan
Ageng Tirtayasa, Sultan

Sultan Ageng Tirtayasa lahir di Banten pada 1631 dan mangkat pada 1692.
Beliau dimakamkan di perkarangan Masjid Banten.Sultan Ageng Tirtayasa berkuasa di Kesultanan Banten pada tahun 1651 sehingga 1682. 

Sultan Ageng Tirtayasa adalah putra Sultan Abu al-Ma'ali Ahmad yang menjadi Sultan Banten pada tahun 1640 hingga 1650. Ketika kecil, beliau bergelar Pangeran Surya. Ketika ayahnya mangkat,beliau diangkat menjadi Sultan Muda yang bergelar Pangeran Ratu atau Pangeran Dipati. Setelah abangnya meninggal dunia, beliau diangkat sebagai sultan dengan gelar Sultan Abdul Fathi Abdul Fattah.

Nama Sultan Ageng Tirtayasa berasal ketika beliau mendirikan keraton baru di dusun Tirtayasa (terletak di Kabupaten Serang).
Basuki Rahmat

**Basuki Rahmat** (4 November 1921, Tuban - 9 Januari 1969, Jakarta) adalah seorang jeneral Indonesia. Beliau juga pernah menjadi Menteri Dalam Negeri Indonesia di bawah Suharto.
Teungku Cik di Tiro

**Muhamad Saman**  atau dikenali sebagai **Tengku Cik di Tiro** (1836 – 21 Januari 1891) merupakan seorang pejuang gerila dan kebebasan Aceh. Pada 6 November 1973  beliau telah diisytiharkan sebagai Pahlawan Nasional Indonesia.

## Rujukan
* Menguak sejarah Muslim: suatu kritik metodologis, Nourouzzaman Shiddiqi
Tjipto Mangoenkoesoemo

Dr. **Cipto Mangunkusumo** atau **Tjipto Mangoenkoesoemo** (Pecangakan, Ambarawa, 1886 - Jakarta, 8 Mac 1943) adalah seorang tokoh perjuangan kemerdekaan Indonesia. Beliau kritis terhadap pemerintahan penjajahan Hindia Belanda, dan bersama Douwes Dekker dan Ki Hajar Dewantara mendirikan Parti Indonesia (Indische Partij) pada 1912.
Dewi Sartika

Dewi Sartika dilahirkan di Bandung, Indonesia pada 4 Disember 1884 dari pasangan Nyi Raden Rajapermas dan Raden Somanagara.Tahun 1906, Dewi Sartika menikah dengan Raden Agah Suriawinata. Beliau meninggal dunia di Tasikmalaya, pada 11 September 1947.

Beliau merupakan seorang tokoh perintis pendidikan untuk kaum wanita dan diakui sebagai Pahlawan Nasional oleh Pemerintah Indonesia tahun 1966.

Pada 16 Januari 1904, Dewi Sartika membuka sekolah untuk wanita yang pertama di Indonesia dengan anak muridnya seramai 20 orang.
Djuanda Kartawidjaja

**Raden [[Tun]] Djuanda Kartawidjaja** (14 Januari 1911 Tasikmalaya, Jawa Barat &ndash; 7 November 1963 Jakarta) ialah Perdana Menteri Indonesia ke-11 dan terakhir. Namanya diabadikan menjadi sebuah nama lapangan terbang di Surabaya yaitu Lapangan Terbang Juanda Surabaya. Ia memegang jawatan dari 9 April 1957 hingga 9 Julai 1959. Setelah itu ia memegang jawatan sebagai Menteri Kewangan dalam Kabinet Kerja I. Sumbangannya yang terbesar dalam tempoh jawatannya adalah Deklarasi Djuanda 1957 yang menyatakan bahwa laut Indonesia adalah termasuk laut sekitar, di antara dan di dalam kepulauan Indonesia menjadi satu kesatuan wilayah NKRI (Negara Kesatuan Republik Indonesia) atau dikenal dengan sebutan sebagai negara kepulauan dalam konvensyen undang-undang laut *United Nations Convention on Law of the Sea* (UNCLOS).

Djuanda memimpin para pemuda mengambil-alih Jawatan Kereta Api dari Jepun. Disusul pengambil-alihan Jawatan Pertambangan, Kotapraja, Keresidenan dan peralatan ketenteraan di Gudang Utara Bandung. Kemudian pemerintah Indonesia mengangkat Djuanda sebagai Kepala Jawatan Kereta Api untuk wilayah Jawa dan Madura. Setelah itu, dia diangkat menjabat Menteri Perhubungan. Beliau pun pernah menjabat Menteri Pengairan, Kemakmuran, Keuangan dan Pertahanan. Beberapa kali dia memimpin perundingan dengan Belanda. Di antaranya dalam Perundingan KMB, dia bertindak sebagai Ketua Panitia Ekonomi dan Keuangan Delegasi Indonesia. Dalam Perundingan KMB ini, Belanda mengakui kedaulatan pemerintahan RI.
Djuanda pernah ditangkap oleh tentara Belanda ketika Agresi Militer II pada 19 Disember 1948. Beliau dipesan agar bersedia untuk ikut dalam pemerintahan Negara Pasundan. Tetapi beliau menolak. Beliau seorang abdi negara dan masyarakat yang bekerja melampaui batas panggilan tugasnya. Mampu menghadapi tantangan dan mencari solusi terbaik demi kepentingan bangsa dan negaranya. Karya pengabdiannya yang paling strategik adalah Deklarasi Djuanda 13 Disember 1957.

## Kehidupan awal
Raden Djuanda Kartawidjaja dilahirkan pada 14 Januari 1911, di Tasikmalaya, Indonesia (ketika itu Hindia Timur Belanda).  Keluarganya berketurunan bangsawan etnik Sunda.  Ayahnya, Raden Kartawidjaja, seorang guru muda, manakala ibunya, Nyi Monat, seorang suri rumah. Beliau juga mempunyai 3 abang dan 2 adik perempuan

## Rujukan
Abdul Rozak Fachruddin

Kyai Haji **Abdul Rozak Fachruddin** (), atau juga dikenali dengan sebutan **AR Fachruddin** atau **Pak AR**, adalah seorang tokoh Islam Indonesia. Beliau pernah menjadi ketua umum Pengurus Pusat Muhammadiyah, serta merupakan salah satu pahlawan nasional Indonesia. Beliau meninggal dunia di Solo pada umur 79 tahun dan dimakamkan di Taman Makam Pahlawan Kuncen, Yogyakarta, Indonesia.
Ferdinand Lumban Tobing

**Ferdinand Lumban Tobing** (disingkat **F.L. Tobing**) dilahirkan di Sibolga pada 19 Februari 1899.

Kemudian, beliau meninggal dunia di Jakarta pada 7 Oktober 1962 dan dimakamkan di Kolang, Sumatera Utara.
Cut Nyak Meutia

**Cut Nyak Meutia** (1870 -24 Oktober 1910) ialah seorang pahlawan nasional Indonesia dari daerah Aceh di Sumatera.

Dilahirkan di Pirak, Keureutoe, Aceh Utara, Cut Meutia pada awalnya melawan Belanda bersama-sama suaminya, Teuku Muhammad (juga dikenali sebagai Teuku Cik Tunong). Namun pada bulan Mac 1905, Teuku Muhammad ditangkap oleh Belanda dan dihukum mati di tepi pantai Lhokseumawe. Sebelum meninggal dunia, beliau berpesan kepada sahabatnya, Pang Nagroe, supaya menikahi isterinya dan membesarkan anaknya, Teuku Raja Sabi.

Cut Meutia kemudian berkahwin dengan Pang Nagroe, sesuai dengan wasiat suaminya dan menyertai pasukan yang lain di bawah pimpinan Teuku Muda Gantoe. Dalam suatu pertempuran dengan pasukan polis Marechausée di Paya Cicem, Cut Meutia dan wanita-wanita yang lain melarikan diri ke dalam hutan. Pang Nagroe sendiri terus melawan sehingga akhirnya dibunuh pada 26 September 1910.
    
Cut Meutia kemudian bangkit dan terus melawan bersama saki-baki pasukannya. Beliau menyerang dan merampas kubu-kubu penjajah Belanda sambil bergerak menuju Gayo melewati hutan belantara. Namun pada 24 Oktober 1910, Cut Meutia bersama pasukannya bersemuka dengan pasukan polis Marechausée di Alue Kurieng dan gugur dalam pertempuran tersebut.
Raja Haji Fisabilillah

*Yamtuan Muda Riau IV* **Raja Fisabilillah ibni** *Yamtuan Muda Riau II* **Daeng Chelak** (1727 - 18 Jun 1784) atau lebih dikenali sebagai **Raja Haji** adalah seorang pahlawan Melayu suku Bugis dan Yang Dipertuan Muda Kesultanan Johor-Riau-Lingga dari 1777 sehingga kemangkatannya pada 1784. 

Baginda merupakan nenda kepada Raja Ali Haji, seorang penulis dan pujangga sastera Melayu terkenal.

## Keputeraan
Baginda diputerakan di Ulusungai, Riau. Baginda merupakan adinda kepada Raja Lumu; raja Lumu ini kemudiannya dipilih menjadi SultanSelangor.
Setelah mamandanya mangkat sekitar bulan Disember 1777, beliau terus ditabalkan mewarisi takhta Yang DIpertuan Muda Riau; Datk Bendahara Tun Abdul Majid ada berutus surat dengan Sultan Mahmud Riayat Syah mengenai khabar ini selain mendapat sambutan baik dari Gabenor Melaka, Pieter Gerardus de Bruijn, yang mengirimkan surat tahniah (atau *felicitatie*) pada 28 Disember tahun sama.

## Pemerintahan
Baginda mengenakan suatu percukaian yang dilihat lebih berkemampuan berbanding di jajahan Melaka sehinggakan banyak kapal mula berdagang di Riau lalu menguntungkan pelabuhan di sana, James Scott dalam catatannya sebagai seorang pelayar swasta untuk Syarikat Hindia Timur British ada menyatakan bahawa cukai baru dikenakan di Riau kurang 12%. Suatu catatan dalam Siarah Haji Podi ada mengatakan bahawa tarikan pelabuhan tersebut menjadi ia sangat sesak dikunjungi orang: "*banyaknya orang di dalam [[Sungai Carang|sungai Negeri Riau]] sebanyak sembilan [[10000 (nombor)|laksa]]...lapan ribu Bugis di Sungai Timun, dan dua ribu di Pulau Biram Dewa*..."

Baginda cuba menyerang kubu Belanda di Melaka pada tahun 1784 tetapi tewas. Pada tahun yang sama berlaku satu lagi pertempuran di Teluk Ketapang. Raja Haji terkorban dalam pertempuran ini. Serangan Belanda ini menimbulkan kemarahan anak saudaranya Raja Ibrahim, menyebabkan Selangor terlibat secara langsung dalam persengketaan antara Belanda dengan Johor.

## Kemangkatan
Raja Haji meninggal dunia di Teluk Ketapang, Melaka dan dimakamkan di Pulau Penyengat Indera Sakti (kini dalam Kepulauan Riau di  Indonesia).

## Keluarga

## Lihat juga
* Sejarah Johor
* Sejarah Bugis Di Tanah Melayu

## Rujukan

## Pautan luar
* http://ulama.blogspot.com/2006_06_01_archive.html
Frans Kaisiepo

**Frans Kaisiepo** (10 Oktober 1921 - 10 April 1979) ialah seorang ahli politik Papua dan nasionalisme. Beliau bertugas sebagai Gabenor keempat Provinsi Papua. Pada 1993, Kaisiepo dinyatakan setelah kematiannya sebagai Pahlawan Nasional atas usaha seumur hidupnya untuk menyatukan Irian Barat dengan Indonesia. Sebagai wakil provinsi Papua, beliau terlibat dalam Persidangan Malino, tempat pembentukan Republik Papua Serikat dibincangkan.

## Rujukan
Gatot Soebroto

**Gatot Subroto** (10 Oktober 1909 - 11 Jun 1962) merupakan seorang jeneral Indonesia

Dilahirkan di Purwokerto, Indonesia, Gatot meninggal dunia di Jakarta dan dimakamkan di Ungaran.
Halim Perdana Kusuma

**Halim Perdana Kusuma** (18 November 1922 - 14 Disember 1947; namanya juga dieja sebagai **Halim Perdanakusuma**) merupakan seorang pahlawan dari Sampang,Indonesia.

Semasa perang antara Belanda dengan Indonesia di Sumatera pada tahun 1948, Halim dan Marsma Ismayudi telah diarahkan membeli kelengkapan senjata di Thailand. Kedua-dua mereka memandu sebuah kapal terbang jenis "Enderson". Kapal terbang itu dipenuhkan dengan pelbagai senjata api, termasuk karbin, sten-gan, pistol dan bom tangan.

Dalam perjalanan pulang, kapal terbang mereka terhempas kerana cuaca buruk. Bangkai kapal terbang ditemui di sebuah kawasan hutan  berhampiran dengan Lumut, Perak. Pasukan penyelamat hanya menemui jasad Halim sahaja. Sebaliknya Ismayudi tidak dijumpai dan tidak diketahui nasibnya sehingga sekarang. Begitu juga dengan pelbagai kelengkapan senjata api yang dibeli mereka di Thailand, tidak diketahui ke mana perginya. 

Jasad Halim kemudian dikebumikan di Gunung Mesah,  tidak jauh dari Gopeng, Perak. Ada ramai orang Sumatra, keturunan Rawa di Gunung Mesah. Beberapa tahun kemudian, kuburnya digali semula oleh orang Indonesia dan dibawa balik ke Indonesia dan dikebumikan di Kalibata, Jakarta. 

Bagi merakamkan jasa Halim, sebuah lapangan terbang  di Indonesia dinamakan dengan nama beliau, iaitu Lapangan Terbang Antarabangsa Halim Perdanakusuma. Selain itu, kapal perang KRI Abdul Halim Perdanakusuma turut dinamakan bersempena beliau.

Nasib Ismayudi tidak diketahui. Ketika Perjanjian Haadyai antara Kerajaan Malaysia dengan Parti Komunis Malaya pada tahun 1989, seorang  Indonesia turut muncul dalam  gencatan senjata tersebut. Ishak Haji Mohamad (Pak Sako) mengesyaki  komunis warga Indonesia tersebut ialah Ismayudi.

## Rujukan
* Majalah Ekslusif, 24 Disember 1989.
Muzium Wang Bank Negara

**Muzium dan Galeri Seni Bank Negara Malaysia** ialah muzium di Kuala Lumpur, Malaysia dan telah dibuka pada 5 April 1989. Muzium ini telah dirasmikan oleh Siti Hasmah Mohd Ali, isteri kepada Perdana Menteri Malaysia, Mahathir Mohamad, bersempena dengan Ulang tahun Bank Negara Malaysia ke tiga puluh.

Muzium dan Galeri Seni Bank Negara Malaysia ini terletak di Bangunan Sasana Kijang, Jalan Dato' Onn dan diuruskan oleh Bank Negara Malaysia. Muzium dan Galeri Seni Bank Negara Malaysia mempamerkan wang Malaysia silam, peringatan, dan wang yang jarang ditemui, dan juga wang asing. Muzium ini mula dibuka pada tahun 1989. Terdapat enam buah galeri yang berkisarkan kepada ekonomi dan kewangan negara iaitu Galeri Kanak-Kanak, Galeri Bank Negara Malaysia, Galeri Ekonomi, Galeri Kewangan Islam, Galeri Numismatik dan Galeri Seni. 

Bangunan muzium itu sendiri merupakan hasil kerja seni. Daripada pintu istana 100 tahun yang diperbuat daripada kayu jati berukir di tingkat bawah kepada para, reka bentuk para dan cahaya. Setiap baris dan sudut mempunyai cerita tersendiri.

Waktu dibuka: 10.00 pagi hingga 5.00 petang (Selasa hingga Jumaat) dan ditutup pada setiap hari Isnin serta tiga hari pertama Hari Raya Aidilfitri.

Masuk adalah percuma.

## Pautan luar
* Laman Rasmi Muzium Wang Bank Negara 
* Bank Negara Money Museum
* Waktu Operasi, Peta dan Harga Tiket
Hermione Granger

**Hermione Jean Granger** (dilahirkan pada 19 September 1979) ialah sebuah watak rekaan dalam buku bersiri ciptaan J.K.Rowling iaitu Harry Potter. Hermione ialah seorang rakan baik Harry Potter dan Ron Weasley yang berada dalam tahun yang sama dengan mereka di Sekolah Sihir Hogwarts. Beliau yang berdarah Muggle (bukan sihir, kerana kedua-dua ibu bapa Hermione ialah doktor gigi Muggle).

Hermione boleh dikatakan bersifat suka mengarah dan cerewet dalam sesuatu hal (terutama dalam bidang akademik). Walau bagaimanapun, sifatnya itu yang bersertakan sekali dengan kebijaksanaannya banyak membantu mereka bertiga menyelesaikan masalah dunia sihir. Oleh itu, Hermione agak dihormati oleh ramai warga Hogwarts kerana kebijaksanaanya sehingga pelajar terbaik pada tahunnya.

Kelulusan beliau setakat ini ialah PSB atau Peringkat Sihir Biasa (*Ordinary Wizarding Level, OWL*) dan memperoleh gred tertinggi dalam semua matapelajarannya kecuali Pertahanan Terhadap Ilmu Hitam.

Seperti yang dapat diketahui melalui buku, Hermione boleh di sebut melalui ejaan "Her-mai-oh-nee". Hermione, berasal daripada perkataan *Hermes* iaitu Dewa Masyarakat Yunani Purba bagi penciptaan, bijaksana dan kreatif.

## Ciri dan perwatakan
Hermione mempunyai mata berwarna perang, rambut perang yang kerinting dan ketika pertama kali muncul, gigi depannya agak besar. Banyak orang di sekolah mentertawakan wajahnya, termasuk Profesor Snape. Hermione yang merupakan pelajar paling pintar  dalam tahunnya, berusaha untuk tidak terlibat dengan gosip walaupun dia sedar dia tidak dapat melarikannya dan dengan Harry dan Ron yang bergantung kepadanya untuk bantuan dalam pelajaran mereka, kewujudannya membuktikan yang dia amat berguna dalam trio itu.

Hermione adalah pelajar yang setia, berani dan sering menyuarakan pendapatnya tetapi kadang-kala mempunyai permasalahan yang sering mengganggunya atau menutup fikirannya buat sementara waktu. Mungkin kita dapat melihat kegelisahannya ketika berhadapan dengan Jerat Syaitan yang dia ingin mencari kayu untuk dinyalakan sedangkan dia sendiri mampu menyalakan tongkat saktinya. Walau bagaimanapun, setakat ini, segala syak wasangka yang timbul di fikirannya adalah benar termasuk kes Firebolt, Sirius tiada di Kementerian Sihir dan tentang Putera Berdarah Kacukan. 

Rowling mengakui yang Hermione itu banyak berdasarkan sifat dirinya ketika di bangku sekolah. Patronus Hermione pula ialah seekor memerang yang merupakan haiwan kesayangan J. K. Rowling.

## Lihat juga
*Senarai watak siri Harry Potter
Nieuport

**Nieuport** merupakan pengeluar kapal terbang Perancis yang diasaskan pada tahun 1909  oleh Édouard de Nié Port.  Nama penuh syarikatnya adalah **Société Anonyme Des Établissements Nieuport**.  Sehingga 1914 Nieuport khusus dalam rekabentuk dan pembinaan monoplane perlumbaan. Pada tahu 1914 Gustave Delage menyertai syarikat dan mereka siri sesquiplane yang menjadikan Nieuport terkenal semasa Perang Dunia I.

Nieuport turut menghasilkan kapal terbang bagi Kor Penerbangan Diraja, Khidmat Udara Tentera Laut Diraja dan kemudiannya Tentera Udara Diraja United Kingdom. 

## Senarai pesawat
Kapal terbangnya termasuk:

*Nieuport I
*Nieuport II
*Nieuport II-N
*Nieuport III
*Nieuport IV
*Nieuport IV-G
*Nieuport IV-M
*Nieuport VI
*Nieuport VI-H
*Nieuport 10 "Parasol" (Rekaan Eduard terakhir)
*Nieuport 10 (Reka bentuk pertama Gustave Delage bagi syarikat Nieuport)
*Nieuport 11
*Nieuport 17
*Nieuport 27
*Nieuport 28

Selepas perang syarikat ini dinamakan Nieuport-Delage.
Hukum-hukum gerakan Newton

**Hukum-hukum gerakan Newton** adalah tiga hukum fizik yang menyediakan hubungan antara daya dengan jasad dan pergerakan jasad. Semua itu disatukan oleh Sir Isaac Newton dalam hasil kerjanya *[[Philosophiae Naturalis Principia Mathematica]]* (1687). Hukum-hukum tersebut membentuk asas kepada mekanik klasik dan Newton sendiri banyak menggunakan hukum-hukum ini untuk menerangkan banyak kesan yang berkaitan dengan gerakan objek fizikal, Dalam jilid ketiga teks tersebut, beliau menunjukkan bahawa hukum gerakan, digabungkan dengan hukum kegravitian semesta, menerangkan hukum gerakan planet Kepler. 

Secara ringkasnya, hukum-hukum ini menyatakan:
# Sesuatu objek akan sentiasa berada dalam keadaan pegun, atau bergerak dengan halaju malar, melainkan wujudnya daya yang bertindak ke atasnya.
# Kadar perubahan momentum bagi bagi sesuatu objek adalah berkadar terus dengan daya yang bertindak ke atasnya.
# Bagi setiap objek yang bertindak ke atas sesuatu objek, objek akan mengenakan daya yang sama tetapi berlawanan arah.

## Hukum-hukum
Hukum gerakan Newton menerangkan pecutan bagi jasad yang besar. Dalam bahasa moden, hukum menyatakan:
;Hukum Pertama
:Jika tiada daya bersih yang bertindak ke atas sesuatu zarah, maka adalah mungkin untuk memilih satu set rangka rujukan, yang dipanggil rangka rujukan inersia, yang dicerap dari pergerakan zarah tanpa sebarang perubahan dalam halaju.
;Hukum Kedua
:Dicerap dari rangka rujukan inersia, daya bersih ke atas sesuatu zarah adalah berkadaran dengan perubahan masa bagi momentum linear: F = d[mv]/dt. Momentum adalah hasil darab jisim dan halaju. Hukum ini selalu dinyatakan sebagai F=ma (daya ke atas suatu objek sama dengan jisimnya didarab dengan pecutannya).
;Hukum Ketiga
:Setiap kali suatu zarah *A* mengenakan daya pada zarah lain iaitu *B*, *B* pada masa yang sama akan mengenakan daya kepada *A* dengan magnitud yang sama dalam arah yang berlawanan. Bentuk hukum yang kuat ini kemudian mempostulatkan bahawa kedua-dua daya ini bertindak pada garis yang sama.

*Hukum Newton pertama
*Hukum Newton kedua
*Hukum Newton ketiga